 Mashindano hayo ni ya kufuzu kwa ajili ya kupata wawakilishi watakaoshiriki Michezo ya Mataifa ya Afrika itakayofanyika Congo, Brazzaville Septemba 4 hadi 19.Makamu Mwenyekiti wa Tava, Muharami Mchume alisema jana kuwa, Agapa ameteuliwa kuwa msimamizi mkuu wa mashindano hayo yanayoshirikisha nchi za Uganda, wenyeji Rwanda, Misri na Kenya.Alisema mbali na Tanzania, nchi nyingine zilizoshindwa kushiriki kwa sababu mbalimbali ni pamoja na Eritrea, Ethiopia na Sudan Aidha, Mchume alisema kuwa timu ya wanawake ya wavu wa ufukweni inatarajia kuondoka nchini keshokutwa kwenda Mombasa, Kenya na itaanza kampeni zake Juni 8 kwa kucheza na Rwanda kabla ya kumaliza na Uganda Juni 9.Mashindano hayo yanashirikisha nchi tatu tu na Tanzania ikishinda mechi moja tu itapata nafasi ya kushiriki fainali hizo za Mataifa ya Afrika. Alisema kuwa timu hiyo inakwenda Mombasa bila ya kocha wala daktari kwa sababu ya ukata unaoikabili Tava.